CELEX: 62019TN0629
Language: hu
Date: 2019-09-20 00:00:00
Title: T-629/19. sz. ügy: 2019. szeptember 20-án benyújtott kereset – L. Oliva Torras kontra EUIPO – Mecánica del Frío (Jármű-tengelykapcsolók)

25.11.2019   
            
            
               HU
            
            
               Az Európai Unió Hivatalos Lapja
            
            
               C 399/77
            
         
      2019. szeptember 20-án benyújtott kereset – L. Oliva Torras kontra EUIPO – Mecánica del Frío (Jármű-tengelykapcsolók)
      (T-629/19. sz. ügy)
      (2019/C 399/96)
      A keresetlevél nyelve: spanyol
      
         Felek
      
      
         Felperes: L. Oliva Torras, SA (Manresa, Spanyolország) (képviselő: Sugrañes Coca, ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Mecánica del Frío, SL (Cornellá de Llobregat, Spanyolország)
      
         Az EUIPO előtti eljárás adatai
      
      
         A vitatott formatervezési minta jogosultja: a fellebbezési tanács előtti eljárásban részt vevő másik fél
      
         A vitatott formatervezési minta: közösségi formatervezési minta (Jármű-tengelykapcsolók) – 2217 588–0004. sz. közösségi formatervezési minta
      
         A megtámadott határozat: az EUIPO harmadik fellebbezési tanácsának 2019. július 10-én hozott határozata (R 1399/2017-3. sz. ügy).
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  a megsemmisítés okát illetően: hagyja helyben a fellebbezési tanács e kérdéssel kapcsolatban tett megállapításait és tekintse a megsemmisítési eljárást a közösségi formatervezési minta megsemmisítési okai miatt indítottnak, a közösségi formatervezési mintáról szóló rendelet „oltalmi követelményekről” szóló 4–9. cikke értelmében;
               
            
                  —
               
               
                  az új és egyéni jelleg hiányára vonatkozó állítások alapját képező korábbi jogokat illetően: mivel a törlési osztály és a fellebbezési tanács által elvégzett összehasonlítás helytelen módon kizárólag az A. ábrán (katalógusból származó renderelt kép) alapult, a szolgáltatott bizonyítékok és a jelen ügy körülményei egészének figyelembevételével végezzék el az összehasonlítást;
               
            
                  —
               
               
                  az ügy érdemét illetően: a közösségi formatervezési minta újdonságának hiánya. A felperes azt kéri, hogy a mintaoltalmat nyilvánítsák semmisnek, hiszen az gyakorlatilag azonos [a felperes mintájával], és így gyakorlatilag a felperes által forgalmazott minta engedély nélküli másolatát képezi. Következésképpen, a vitatott formatervezési minta híján van a szükséges újdonságnak ahhoz, hogy közösségi formatervezési mintaoltalomban legyen részesíthető;
               
            
                  —
               
               
                  az ügy érdemét illetően: a közösségi formatervezési minta egyéni jellegének hiánya. A felperes azt kéri, hogy a vitatott formatervezési minta oltalmát nyilvánítsák semmisnek, mivel az nem rendelkezik egyéni jelleggel a korábban az L. Oliva Torras, SL által már nyilvánosságra hozott mintákhoz viszonyítva, figyelemmel a tárgy azon műszaki funkciójából eredő szűk alkotói mozgástérre, amely abban áll, hogy azt egy adott gépjármű motorjára felszereljék, továbbá figyelemmel a tájékozott használóra és az összehasonlított mintadarabok közötti hasonlóságokra;
               
            
                  —
               
               
                  az ügy érdemét illetően: a közösségi mintaoltalmat kizáró okok fennállása, a közösségi formatervezési mintáról szóló rendelet 8. cikke alapján. A felperes azt kéri, hogy a vitatott minta oltalmát nyilvánítsák semmisnek amiatt, hogy az a 8. cikk (1) és (2) bekezdésében foglalt kizáró ok hatálya alá tartozik, hiszen a minta külső megjelenését kizárólag annak műszaki funkciója határozza meg, illetve amiatt, hogy a rendelet 4. cikkében foglalt feltétlen kizáró ok áll fenn, hiszen az egy összetett termék alkotórészét képezi.
               
            
                  —
               
               
                  az ügy érdemét illetően: a közösségi formatervezési minta lajstromozása a rendelet 9. cikkébe ütközik. A felperes azt kéri, hogy a Törvényszék hagyja helyben a fellebbezési tanács határozatát e tekintetben;
               
            
                  —
               
               
                  a Törvényszék eljárási szabályzata 134. cikkének (1) bekezdése alapján a felperes kéri, hogy a Törvényszék a pervesztes felet kötelezze az eljárás költségeinek viselésére, amennyiben azt a másik fél kérte;
               
            
                  —
               
               
                  A Törvényszék eljárási szabályzatának 68. cikkével összhangban a felperes kérelmére rendelje el a jelen ügynek a T-100/19. sz. üggyel való egyesítését, amely ügy szóbeli szakaszának lefolytatását a felperes kérte, és amely ügyben az ítélethozatal folyamatban van. Ugyanezen 68. cikknek megfelelően vagylagosan vagy együttesen az eljárás írásbeli szakaszának vagy szóbeli szakaszának lefolytatása vagy az eljárást befejező határozat meghozatala céljából több, azonos tárgyú ügyet a közöttük lévő összefüggés miatt akár hivatalból, akár pedig a felperes vagy az alperes kérelmére az eljárás során bármikor egyesíteni lehet.
               
            
         Jogalapok
      
      A 6/2002/EK rendelet 4–9. és 61. cikkének megsértése.